钦定古今图书集成/明伦汇编/氏族典/第093卷 > 《廖用贤尚友录》 > 俞纵
## 钦定古今图书集成/明伦汇编/氏族典/第093卷 > 《廖用贤尚友录》 > 俞纵

按《晋书桓彝传》：彝补宣城内史，在郡有惠政。苏峻之
乱，纠合义众，欲赴朝廷。会王师败绩，彝闻而慷慨流
涕，进屯泾县，遣将军俞纵守兰石。峻遣将韩晃攻之，
纵将败，左右劝纵退军，纵曰：“吾受桓侯厚恩，本以死
报。吾之不可负桓侯，犹桓侯之不负国也。”遂力战而
死。贼平，以死节追赠兴古太守。